b'\n_START_ARTICLE_\nVariety\n_START_SECTION_\nPovijest\n_START_PARAGRAPH_\nPrvi broj \xc4\x8dasopisa izdan je 16. prosinca 1905. i bio je plasiran kao \xc4\x8dasopis specijaliziran za kazali\xc5\xa1te, a posebno za vodvilj._NEWLINE_Prva filmska recenzija u \xc4\x8dasopisu objavljena je 19. sije\xc4\x8dnja 1907. godine._NEWLINE_Sime Silverman je 1933. godine pokrenuo Daily Variety sa sjedi\xc5\xa1tem u Hollywoodu. Nakon \xc5\xa1to je Silverman smijenio pomo\xc4\x87nog urednika Abela Greena 1931., njegovo mjesto je preuzeo Silvermanov sin Sidne Silverman (1901. - 1950.), koji je o\xc4\x8devom smr\xc4\x87u preuzeo izvr\xc5\xa1no uredni\xc5\xa1tvo nad dnevnim i tjednim izdanjem \xc4\x8dasopisa. Sime, Sidne i njegova \xc5\xbeena Marie Saxon, kazali\xc5\xa1na glumica (1905. - 1942.), umrli su od tuberkuloze. Njihov jedini sin Syd Silverman, ro\xc4\x91en 1932. godine, ostao je jedinim nasljednikom tvrtke. No, budu\xc4\x87i da je tvrtku nije mogao preuzeti kao maloljetnik i bez dovoljno iskustva, njegov staratelj Harold Erichs vodio je Variety do 1956. godine. Kada je postao sposoban, Syd je preuzeo vodstvo oba \xc4\x8dasopisa i uspje\xc5\xa1no vodio tvrtku sve do 1987. godine, kada oba \xc4\x8dasopisa prodaje korporaciji Cahners Corp. Od 1959. do 1988. Tom Pryor je bio urednik Daily-a._NEWLINE_Vi\xc5\xa1e od dvadeset godina, Variety je vodio Peter Bart zajedno s Michaelom Silvermanom (Sydov sin), koji je ure\xc4\x91ivao hollywoodsko dnevno izdanje. Bart je prije radio za Paramount Pictures i The New York Times. U travnju 2009. Bart je postao "podpredsjednik i odgovorni urednik", a na mjesto izvr\xc5\xa1nog urednika do\xc5\xa1ao je Timothy M. Gray. Na toj \xc4\x87e poziciji ostati do 2013. godine. Gray je prije toga trideset godina radio kao izvjestitelj i novinar._NEWLINE_U o\xc5\xbeujku 2013., vlasnik tvrtke Jay Penske imenovao je tri nova pomo\xc4\x87nika urednika kako bi se pokrilo \xc5\xa1ire podru\xc4\x8dje novosti iz filmske industrije: Claudia Eller je postala voditeljica odjela filma, Cynthia Littleton odjela televizije a Andrew Wallenstein odjela za informatiku. U lipnju 2014., Penske Media Corporation (PMC) je sklopila ugovor sa Reutersom o suradnji na podru\xc4\x8dju fotografije i slobodno izdavanje vijesti me\xc4\x91unarodnim agencijama. To\xc4\x8dno nakon godinu dana pokrenut je program Variety Studio: Glumci na glumce (engl. Variety Studio: Actors on Actors), seriju jednosatnih emisija u kojima se gledatelje upoznavalo za \xc5\xbeivotom u Hollywoodu kroz razgovore s filmskim zvijezdama._NEWLINE_Izdava\xc4\x8dka ku\xc4\x87a Cahner\'s Publishing kupila je od obitelji Silverman 1987. godine udio u tvrci Variety.'